มีตุ่มเหมือนหนองเล็กๆ แต่ไม่มีความรู้สึกอะไรหลายตุ่มมากในช่องปาก เขี่ยๆดูก็แนบสนิทกับช่องผนัง บริเวณซอกฟันจะมีเยอะเป็นพิเศษ สังเกตุมาเป็นเดือนแล้วปริมาณเท่าเดิม ไม่เพิ่มขึ้นแต่ก็ไม่ลดลง คือเป็นโรคเกี่ยวกับอะไรไหมครับ ไม่มีความเสี่ยงในการมีเพศสัมพันธุ์ แต่อาจมีความเสี่ยงในการกินแก้วกับช้อนร่วมกับผู้อื่น พักผ่อนน้อย
สวัสดีค่ะ การมีแผลหรือตุ่มในปาก อาจมีสาเหตุจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็กแผลในปากที่เป็นๆหายๆ ไม่มีการหายขาด ร่วมกับเจ็บคอเรื้อรัง ปากชา เจ็บเมื่อกลืนอาหาร เลือดออกที่ปากหรือลิ้นโดยไม่ทราบสาเหตุบ่อยๆ ควรไปพบแพทย์เพื่อตรวจหาสาเหตุเพิ่มเติม จะเป็นโรคติดต่อทางเพศสัมพันธ์หรือโรค hiv หรือไม่นั้นคงต้องดูลักษณะแผลร่วมด้วย และตรวจคัดกรองทางเลือดและปัสสาวะค่ะการดูแลตัวเองเบื้องต้น ไม่ไปแกะตุ่มในปากหรือที่ลิ้น ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น หากไม่สบายใจเรื่องความเสี่ยงของโรค hiv ควรไปตรวจเลือดที่รพ.เพิ่มเติมค่ะ